arnastofnun/IGC-2024 huggingface dataset:
Flatnavegur

Frá Kolviðarnesi í Hnappadal til Litla-Langadals á Skógarströnd.

Forn og fjölfarin alfaraleið Hnappdælinga norður í Stykkishólm. Þetta var fjögra tíma lestagangur og var talað um að fara um Flatir. Þetta er þurr og sléttlend leið, greiðfær með hesta. Hér fór Aron Hjörleifsson 1224 á flótta frá Valshamri á Skógarströnd undan Sturlu Sighvatssyni og mönnum hans, huldist þeim í þoku. Eftir að byggðinni sleppir í Hnappadal norðan Ytri-Rauðamels eiga engir jeppar að geta verið hér á ferð. Fleiri reiðvegir liggja frá Skógarströnd suður yfir fjöll, svo sem Fossaleið, Svínbjúgur og Sópandaskarð. Bæjarstæðið að Ytri-Rauðamel var þannig valið að sögn Landnámabókar, að þar sem bærinn stendur lagðist hryssan Skálm undir birgðum sínum. Þetta tók Sel-Þórir sem ábendingu um að þarna skyldi hann setjast að.

Förum frá Kolviðarnesi norður heimreiðina frá bænum um Laugagerðisskóla, yfir þjóðveg 54 og áfram beint norður með afleggjara að Ytri-Rauðamel. Síðan norður í skarðið milli Rauðamelsfjalls og Ytri-Rauðamelskúlna og áfram norður með fjöllunum, um Hæringshól og Rjúkandafoss. Beygjum síðan til vesturs og förum með Flatnaá undir Sátu í norðri og Flatnahrygg í suðri, um Innri-Flatir í 220 metra hæð. Þar heitir Flatnavegur. Síðan niður í Litla-Langadal og norður hann að bænum Litla-Langadal.

30,8 km

Snæfellsnes-Dalir

Nálægir ferlar: Kvistahryggur, Haffjarðará, Haffjarðareyjar, Heydalur, Rauðamelsheiði.

Nálægar leiðir: Sátudalur, Litli-Langidalur, Skjólhvammsgata.

Skrásetjari: Glaður, hestamannafélag

Heimild: Glaður, hestamannafélag
Flateyjardalsheiði

Frá Þverá í Dalsmynni í Fnjóskadal um Flateyjardalsheiði að Brettingsstöðum í Flateyjardal.

Þetta er góð reiðleið, víða á notalegum moldargötum.

Byrjum við Þverá í Dalsmynni í Fnjóskadal við þjóðveg 835. Þverárrétt / Lokastaðarétt er neðan bæjar. Þaðan förum við jeppaslóð norður á Flateyjardalsheiði, fyrst vestan við gil Árbugsár og austan undir Þveráröxl. Förum um eyðibýlin Þúfu, Vestarikrók og Austarikrók, þar sem er fjallakofi. Við höldum áfram beint norður milli Austurheiðar og Vesturheiðar, hæst í 220 metra hæð. Förum um Almannakamb niður í Flateyjardal og áfram meðfram Dalsá norður að fjallakofanum Heiðarhúsum. Þaðan norður um hvert eyðibýlið á fætur öðru, Ófeigsá, Grímsland, Mógil, Saurbrúarkotsgil, Eyvindará og Litlagil, þar sem við komum að fjallakofanum Urðarkoti. Þaðan er stutt að sjó hjá Hofi við Hofshöfða. Förum stuttan spöl norður með sjó og beygjum síðan að Brettingsstöðum.

31,5 km

Þingeyjarsýslur

Skálar:

Funi: N65 53.815 W17 51.387.

Heiðarhús: N65 59.626 W17 51.092.

Urðarkot: N66 04.800 W17 52.480.

Jeppafært

Nálægir ferlar: Skuggabjörg, Gönguskarð.

Nálægar leiðir: Draflastaðafjall.

Skrásetjari: Jónas Kristjánsson

Heimild: Útivistarkort
Fjörður

Frá Grýtubakka í Höfðahverfi um Hvammsheiði að Þönglabakka í Fjörðum.

Þetta land er allt í eyði, enda orti Látra-Björg svo: “Fagurt er í Fjörðum / þá frelsarinn gefur veðrið blítt / heyið grænt í görðum / grös og heilagfiski nýtt / En þá vetur að oss fer að sveigja, / enga veit ég verri sveit / um veraldarreit, / menn og dýr þá deyja.” Þönglabakki er gamall kirkjustaður, þar sem nú er björgunarskýli.

Förum frá Grýtubakka eftir jeppaslóð norðvestur á Hvammsheiði og síðan norður heiðina, hæst í 300 metra hæð. Austan Sveigsfjalls og vestan Skessuhryggs, Blámannshatts, Grjótskálarhnjúks og Leirdalsaxlar. Um eyðibýlið Grundarsel og um Nautagrænur og niður heiðina um Hávörður og Sporð. Þar er fjallakofinn Gil. Áfram norður með Austurá austan við Darra og vestan við Hnausafjall að Tindriðastöðum í Fjörðum. Þaðan með austurhlíð dalsins niður að sjó í Hvalvatnsfirði. Vestur yfir Austurá og síðan milli Þorgeirshöfða að norðan og Lúts að sunnan yfir að Þönglabakka í Þorgeirsfirði.

26,8 km

Þingeyjarsýslur

Skálar:

Gil: N66 04.386 W18 04.602.

Þönglabakki: N66 09.120 W18 07.399.

Jeppafært

Nálægir ferlar: Skuggabjörg.

Nálægar leiðir: Blæja.

Skrásetjari: Jónas Kristjánsson

Heimild: Útivistarkort
Fjórðungssandur

Frá Bjarnalækjarbotnum um Fjórðungssand að Setri.

Að Bjarnalækjarbotnum liggur slóð úr byggð um Hólaskóg og Gljúfurleit. Það er hluti hinnar fornu Sprengisandsleiðar.

Hér er jeppafær eyðimerkurleið um melöldur og tjarnir og síðast um hraun milli Kisu og Hnífár, kölluð Fjórðungssandur. Hann er gróðurlaus að mestu nema í Eyvafeni og Hnífárveri. Sandurinn dregur nafn sitt af fornum ferðum um Arnarfell á Sprengisandsleið. Þá þurfti að ríða yfir sandinn og tók það að jafnaði þrjá tíma. Víðáttumikið útsýni er af hæðum á sandinum með Hofsjökul og Kerlingarfjöll í bakgrunni. Frá Setri liggja slóðir til ýmissa átta, austur í Arnarfell, vestur í Kerlingarfjöll og suður í Klakk eða Leppistungur.

Förum frá Bjarnalækjarbotnum í 580 metra hæð eftir jeppaslóð til austurs og norðausturs um botnana, yfir Miklalæk og Kisu og áfram norðaustur hjá Kjálkaveri að vegamótum til Tjarnarvers. Þar yfirgefum við hina fornu Sprengisandsleið og förum slóðina til norðurs og norðvesturs á Fjórðungssand og fylgjum þeirri leið í 600 metra hæð til vegamóta, þar sem ein slóð liggur til norðausturs að Nautöldu og tvær slóðir til norðurs og norðvesturs að Setrinu undir Hofsjökli. Förum norðvestur leiðina í átt að Setrinu og fylgjum syðstu slóðinni, þótt nyrðri hliðarslóðir leiði til sama áfangastaðar. Stefnum á norðurbrún Innri-Setu, þar sem við erum komin í 700 metra hæð. Förum norður fyrir fellið og þaðan beint í norður um Setuhraun í átt að skálanum í Setri, sem er í 700 metra hæð.

33,3 km

Árnessýsla

Skálar:

Bjarnalækjarbotnar: N64 24.833 W19 09.826

Setrið: N64 36.903 W19 01.165.

Jeppafært

Nálægir ferlar: Kóngsás, Illahraun.

Nálægar leiðir: Rjúpnafell, Tjarnarver, Klakkur, Arnarfell.

Skrásetjari: Jónas Kristjánsson

Heimild: Jónas Kristjánsson
Fjórðungsalda

Nyrðri hluti jeppavegarins um Sprengisand. Sjá syðri hlutann undir heitinu Sprengisandur.

Sprengisandur, Nýidalur og Fjórðungsalda er eystri leiðin um Sprengisand. Hestamenn kjósa frekar að fara um gróðursælli Gnúpverjaafrétt í Arnarfell og þaðan austur um Þjórsárver og norður í Laugafell. Sú leið er hér kölluð Háöldur.

Tómasarhagi er þekktastur fyrir erindi Jónasar Hallgrímssonar: “Tindrar úr Tungnajökli / Tómasarhagi þar, / algrænn á eyðisöndum / er einn til fróunar.” Hafi einhvern tíma verið hagi í Tómasarhaga, er orðið lítið um slíkt núna. Þar eru mest mosateygingar með lækjum.

Förum frá Mýri í 300 metra hæð á Sprengisandsveg og fylgjum honum alla leið í fjallaskálann í Nýjadal. Fyrst förum við á brú austur yfir Mjóadalsá og síðan til suðurs á heiðina. Framhjá Aldeyjarfossi og síðan hjá norðausturenda Íshólsvatns, þar sem Hrafnabjargavað er á Skjálfandafljóti. Slóðin liggur nokkuð beint suður fjallið, nokkuð vestan við brúnina ofan Skjálfandafljóts. Förum í 700 metra hæð framhjá afleggjara til vesturs í fjallaskálann í Ytri-Mosum. Skammt er suður í Fossgilsmosa, þar sem er hestagirðing. Við förum áfram suðvestur utan í Kiðagilshnjúk og áfram til suðvesturs framhjá afleggjara norður í Bleiksmýrardal. Síðan yfir Kiðagilsdrög og áfram suðvestur, förum í 820 metra hæð og komum að stuttum afleggjara að fjallaskála í Sandbúðum. Þaðan áfram að Fjórðungsvatni norðvestan við Fjórðungsöldu. Áfram suður yfir Tómasarhaga undir Tungnafellsjökli og loks yfir jökulkvíslina við fjallaskálann í Nýjadal í 800 metra hæð.

99,2 km

Þingeyjarsýslur

Skálar:

Ytri-Mosar: N65 11.634 W17 29.492.

Fossgilsmosar : N65 05.864 W17 36.452.

Sandbúðir: N64 55.920 W17 59.239.

Nýidalur: N64 44.103 W18 04.323.

Jeppafært

Nálægir ferlar: Nýidalur, Víðiker, Engidalur.

Nálægar leiðir: Hrafnabjargavað, Íshólsvatn, Bleiksmýrardalur, Kiðagil, Suðurárhraun, Biskupaleið, Gásasandur, Miðleið, Kambsfell.

Skrásetjari: Jónas Kristjánsson

Heimild: Útivistarkort
Fjallmannaleið

Frá Kaldbak í Hrunamannahreppi um Hrossatungur, að Laxárgljúfraleið við Flóðöldu, og síðan eftir henni norður Stóraver, um Hrunaheiðar, yfir Leirá, að Helgaskála á Hrunamannaafrétti.

Leiðin er yfirleitt aðeins farin einu sinni á ári og er því víða óskýr, einkum í Hrossatungum, unz komið er að slóðinni meðfram gljúfrum Stóru-Laxá. Í upphafi fimm daga leitar safnast fjallmenn Suðurleitar saman í kaffisamsæti á Kaldbak og fara þaðan þessa leið. Ferðamenn fara yfir ásana að Stóru-Laxá og síðan um Hrunakrók upp á Hrunaheiðar vegna útsýnis niður í Laxárgljúfur. Fjallmannaleið, sem hér er lýst, er styttri og léttari, því að menn og hestar tapa ekki hæð með því að fara upp og niður ásana að Stóru-Laxá.

Förum frá Kaldbak um hlið í heimahagann umhverfis Bæjarás. Með girðingu í átt að Kaldbaksfjalli, síðan um hlið á girðingu upp í úthagann. Þaðan norðaustur með Hömrum, austur og upp í Skál, svo austur um Hrossatungur og komum við Flóðöldu á leiðina meðfram gljúfrum Stóru-Laxár. Síðan norður með gljúfrunum, undir Flóðöldu að vestan og um Stóraver og Laxárklettsver. Þar förum við um hlið á afréttargirðingu og austur brekkur niður að Leirá. Förum hana á vaði og síðan norðaustur yfir Leirártungu, yfir Stóru-Laxá á grófu vaði. Svo yfir Tangaás í Tangahorn og sjáum Helgaskála þar handan ár. Getum farið hér yfir ána eða haldið áfram jeppaslóðina að vaði, sem er austan skála.

19,8 km

Árnessýsla

Skálar:

Helgaskáli: N64 17.182 W19 53.594.

Nálægir ferlar: Laxárgljúfur, Kaldbaksland, Kaldbaksvað, Laxárdalsvað, Fagridalur, Ísahryggur.

Nálægar leiðir: Kaldbakur, Svínárnes, Leirá.

Skrásetjari: Jónas Kristjánsson

Heimild: Jónas Kristjánsson
Fjallgarður 2

Frá Ytra-Álandi í Þistilfirði til Raufarhafnar á Melrakkasléttu.

Nýr bílvegur yfir sléttuna liggur þvert á slóðina og rýfur kyrrð hennar. Frá Raufarhöfn liggja einnig reiðslóðir austur í Kópasker og að Efri-Hólum í Núpasveit, svo og norðaustur að Blikalóni. Falleg leið undir fjallarana á Melrakkasléttu austanverðri. Meðfram Bláskriðu og Fjallgarði. Nokkur skörð á fjallgarðinum tengja sléttuna við austurströndina. Svalbarðsskarð tengir Melrakkasléttu við Þistilfjörð.

Förum frá Ytra-Álandi í Þistilfirði eftir heimaslóð vestur að Sandá og suður með ánni upp að þjóðvegi 85 um Þistilfjörð. Förum norðvestur með þjóðveginum um Skerþúfuás og yfir Svalbarðsá, þar sem við beygjum norður að Sævarlandi. Þaðan förum við gamla þjóðveginn til vesturs upp á Öxarfjarðarheiði norðan Hermundarfells. Þar förum við norður yfir þjóðveg 867 og förum hátt yfir Stóra-Viðarvatni sunnan- og vestanverðu og austan við Óttarshnjúk og áfram inn í Svalbarðsskarð í 280 metra hæð. Förum bratt niður úr skarðinu vestanverðu og fylgjum síðan fjallgarðinum norður Melrakkasléttu. Hér heitir hann Fjallgarður. Við förum framhjá Kollavíkurskarði, Bjarnaskarði og Hófaskarði, um garða á eyðibýlinu Krossavíkurseli. Þar heitir fjallið Bláskriða. Þar undir komum við að Ormarsá og förum norður yfir hana, fylgjum veiðivegi langleiðina til byggða. Áður en kemur að flugvelli Raufarhafnar, beygjum við norður af veginum og norður fyrir flugvöllinn. Komum niður á þjóðveg 85 við Höfða og höldum til norðurs með þjóðveginum til Raufarhafnar á Melrakkasléttu.

49,1 km

Þingeyjarsýslur

Nálægir ferlar: Fjallgarður 1, Klíningsskarð, Blikalónsdalur, Öxarfjarðarheiði, Laufskáli, Álandstunga.

Nálægar leiðir: Raufarhafnarvegur, Hólsstígur, Beltisvatn, Grasgeiri, Sléttuvegur, Krossavík, Hófaskarð, Hólaheiði, Kollavíkurskarð, Biskupsás, Súlnafell, Búrfellsheiði, Ferðamannavegur.

Skrásetjari: Sæmundur Eiríksson

Heimild: Sæmundur Eiríksson
Fjallgarður 1

Frá Hólsvík á Melrakkasléttu til Flautafells í Þistilfirði.

Nýr bílvegur yfir sléttuna liggur þvert á slóðina og rýfur kyrrð hennar. Frá Raufarhöfn liggja einnig reiðslóðir austur í Kópasker og að Efri-Hólum í Núpasveit, svo og norðaustur að Blikalóni.

Falleg leið um blómlegt land undir fjallarana á Melrakkasléttu austanverðri. Meðfram Bláskriðu og Fjallgarði. Nokkur skörð á fjallgarðinum tengja sléttuna við austurströndina. Svalbarðsskarð tengir Melrakkasléttu við Þistilfjörð.

Byrjum á þjóðvegi 85 sunnan Raufarhafnar við Hól. Förum 200 metra með veginum, beygjum til vesturs fyrir flugvöllinn og síðan suður að Ormarsá. Fylgjum henni að vestan um Hvannamýri og Fitjar, nálægt eyðibýlinu Grasgeira. Komum að Bláskriðu handan árinnar, förum þar yfir ána og fylgjum fast fjallinu til suðurs. Um eyðibýlið Krossavíkursel og áfram suður með fjallgarðinum framhjá Kollavíkurskarði og stefnum í 200 metra hæð á Svalbarðsskarð. Förum bratta brekku upp skarðið, milli Merkiaxlar og Óttarshnjúks, og höldum áfram heiðina, í tæplega 300 metra hæð. Förum suðaustur fyrir Stóra-Viðarvatn, sem liggur mun lægra í landinu. Þar komum við að þjóðvegi 867 yfir Öxarfjarðarheiði. Veljum gamla veginn, þar sem kostur er, og förum Þjófaklettabrekkur niður að Sævarlandi í Þistilfirði. Þar förum við til suðurs með þjóðvegi 85 nokkra kílómetra og beygjum síðan til vesturs, áður en komið er að Svalbarðsá. Fylgjum vegi til suðurs með vestanverðri ánni og sjáum skólann á Svalbarði handan hennar. Við næstu brú á Svalbarðsá förum við af vegi um hlið og stefnum áfram til suðurs með ánni að vestan unz við komum í haga undir Flautafelli, andspænis Svalbarðsseli handan árinnar.

41,8 km

Þingeyjarsýslur

Nálægir ferlar: Fjallgarður 2, Klíningsskarð, Blikalónsdalur, Öxarfjarðarheiði, Laufskáli.

Nálægar leiðir: Raufarhafnarvegur, Hólsstígur, Beltisvatn, Grasgeiri, Sléttuvegur, Krossavík, Hófaskarð, Hólaheiði, Kollavíkurskarð, Biskupsás, Súlnafell, Búrfellsheiði, Ferðamannavegur.

Skrásetjari: Jónas Kristjánsson

Heimild: Jónas Kristjánsson
Fjallabak nyrðra

Samheiti yfir margar leiðir að Fjallabaki nyrðra og syðra.

Vinsæl reiðleið hestaferðahópa, enda er landslag stórfenglegt alla leiðina úr Rangárbotnum austur í Skaftártungu. Galli hennar er, að fara þarf að mestu eftir fjölförnum jeppavegi.

Meginslóðir á Fjallabaki nyrðra eru, talið frá vestri: Rangárbotnar, Sauðleysur, Landmannaleið. Meginslóðir á Fjallabaki syðra eru, talið frá vestri: Hungurfit, Laufafell, Mælifellssandur. Milli nyrðri og syðri leiðarinnar eru slóðirnar Rauðkembingar, Krakatindur og Reykjadalir. Skoðið hverja slóð fyrir sig. Sjá þar texta um einstakar leiðir að Fjallabaki.

97,0 km

Rangárvallasýsla

Skaftafellssýslur

Jeppafært

Nálægir ferlar: Rangárbotnar, Sauðleysur, Landmannaleið, Heklubraut, Hraunin, Rauðkembingar, Krakatindur, Reykjadalir, Dyngjur, Breiðbakur, Skælingar, Mælifellssandur, Hólaskjól.

Nálægar leiðir: Stóruvallaheiði, Skarfanes, Réttarnes, Valafell, Glaðheimar, Faxasund, Gjátindur.

Skrásetjari: Jónas Kristjánsson

Heimild: Jónas Kristjánsson
Umskiptingurinn

Nýtingin á flokknum er tæpast helmingur af því sem var á velmegtarárunum. Þó slæðast inn nýir kúnnar. Út sjást að vísu ganga Ólafur Stephensen, Benedikt Jóhannesson, Þorsteinn Pálsson, Þorgerður Katrín Gunnarsdóttir, ýmis samtök atvinnulífsins. En inn eru að koma Hjörleifur Guttormsson, Ragnar Arnalds og Ögmundur Jónasson. Í anddyrinu eru stór málverk af Ólafi Ragnari Grímssyni og Vladimír Pútín, Xi Jinping, Vigdísi Hauks og Hádegismóra. Vestur-Evrópa er óvinurinn, Kína er sæluríkið. Nýja stefnan er frá þjóðernisfasistum, víkkaður ríkis-pilsfaldur fyrir gæludýrin, blátt bann við frjálsum markaði.
Fitjafell

Frá Skáldabúðum í Gnúpverjahreppi norður að fjallaskálanum í Hallarmúla.

Byrjum á þjóðvegi 329 einum kílómetra sunnan við Skáldabúðir. Förum þar norðnorðaustur að Grensási og um Búðahamragljúfur og Kálfárbuga austan við Fitjafell. Komum þar á slóð að vestan, sem liggur norðnorðaustur í Hallarmúla.

10,3 km

Árnessýsla

Skálar:

Hallarmúli: N64 11.879 W19 58.877.

Skrásetjari: Jónas Kristjánsson

Heimild: Kortavefur LH
Fíflholt

Frá Búlandi í Landeyjum um Fíflholt til Berjaness.

Byrjum á mótum þjóðvega 252 og 253 við Búland í Landeyjum. Förum jeppaslóð vestnorðvestur að Kana. Þaðan vestsuðvestur um Kanastaði að þjóðvegi 252 við Sléttuból. Förum með þjóðveginum, þangað sem hann beygir til vesturs. Þar förum við suðvestur til sjávar og förum með fjörunni norðvestur að Skipagerðisós. Þar förum við norðvestur og fyrir vesturenda óssins að þjóðvegi 252. Förum norður með þjóðveginum að mótum þjóðvega 252 og 253. Förum þar inn á 253 og förum hann vestnorðvestur að Fíflholtshverfisvegi. Förum austur þann veg um Fíflholt. Við Fíflholt eystra beygjum við til suðausturs að Kanastaðaslóð. Förum þá slóð vestnorðvestur um Kanastaði og síðan norður um Affall að þjóðvegi 1 vestan Berjaness.

34,6 km

Rangárvallasýsla

Nálægar leiðir: Oddeyrar, Holtsós.

Skrásetjari: Jónas Kristjánsson

Heimild: Útivistarkort
Fitjaásar

Frá fjallaskála í Sultarfitjum norður dráttarvélaslóð að Vestra-Rjúpnafelli og síðan norður að Klakksleið við Fúlá.

Að mestu er farið um eyðimörk Flóa- og Skeiðamannaafréttar.

Förum frá Sultarfitjum norður Fitjaása, um Stórakrók og síðan meðfram drögum Stóru-Laxár og austan við Grænavatn. Þar komum við að Vestra-Rjúpnafelli og beygjum til norðvesturs undir fjallinu. Þaðan er stutt leið að jeppavegi úr byggð og upp í Krók. Við getum farið einn kílómetra norður með þeirri slóð og farið síðan til vesturs fyrir norðan Fúlá og utan í Stóra-Leppi sunnan- og vestanverðum niður í Leppistungur.

28,1 km

Árnessýsla

Skálar:

Sultarfit: N64 19.752 W19 39.427.

Jeppafært

Nálægir ferlar: Sultarfit

Nálægar leiðir: Skeiðamannafit, Rjúpnafell.

Skrásetjari: Jónas Kristjánsson

Heimild: Útivistarkort
Fiskivatn

Frá Hamri í Þverárhlíð um Fiskivatn til Glitstaða í Norðurárdal.

Förum frá Hamri vestur milli Skálafells að sunnan og Fiskivatns að norðan. Síðan norður heiðina í 200 metra hæð, til Glitstaða.

3,4 km

Borgarfjörður-Mýrar

Nálægir ferlar: Jafnaskarð.

Nálægar leiðir: Skálavatn, Svartagil.

Skrásetjari: Jónas Kristjánsson

Heimild: Herforingjaráðskort
Fiskihryggur

Frá Lambanesi í Fljótum í Skagafirði um Fiskihrygg til Siglufjarðar.

Stundum kallaður Botnaleið. Ekki fær hestum.

Förum frá Lambanesi til austurs norðan við Lambanesás og áfram austur og upp Nautadal norðan Ámárhyrnu og sunnan Skælings. Yfir Fiskihrygg í 720 metra hæð og síðan norðaustur og niður í Fjarðarárbotn. Við förum norður dalinn til Siglufjarðar.

13,4 km

Skagafjörður, Eyjafjörður

Ekki fyrir hesta

Mjög bratt

Nálægar leiðir: Dalaleið, Efrafjall, Siglufjarðarskarð, Hestskarð eystra, Sandskarð, Hólsskarð.

Skrásetjari: Jónas Kristjánsson

Heimild: Herforingjaráðskort
Finnstaðadalur

Frá Hlíð í Köldukinn um Finnstaðadal til Flateyjardalsheiðar.

Hrjóstrugur dalur, sem liggur töluvert hærra en Gönguskarð, sem er næst fyrir norðan. Dalurinn er þó víða gróinn upp í hlíðar.

Förum frá Hlíð beint vestur og upp Kinnarfjall meðfram Gljúfurá upp á Þröskuld. Síðan beint vestur inn í Finnstaðadal í 580 metra hæð og norðvestur eftir honum út í Hólsdal, sem við förum norður í Gönguskarð. Þar komum við á dráttarvélaslóð, sem liggur niður að Þverárrétt í Dalsmynni.

15,3 km

Þingeyjarsýslur

Nálægir ferlar: Gönguskarð, Skuggabjörg.

Nálægar leiðir: Draflastaðafjall, Uxaskarð, Flateyjardalsheiði.

Skrásetjari: Jónas Kristjánsson

Heimild: Árbækur Ferðafélagsins
Finnmörk

Frá Bjargshóli í Miðfirði um Finnmörk að Fitjum í Fitjárdal.

Förum frá Bjargshóli austur að Finnmörk og þaðan til norðurs að þjóðvegi 714 við Fitjar.

7,0 km

Húnavatnssýslur

Nálægir ferlar: Húnaþing.

Skrásetjari: Jónas Kristjánsson

Heimild: Herforingjaráðskort
Ferðamannavegur

Frá Hvammi í Þistilfirði um Urðarsel að Einarsskarði á Öxarfjarðarheiði.

Hluti af gömlu reiðvegakerfi, sem lá frá Öxarfirði og Melrakkasléttu og ofan byggða í Þistilfirði til Langaness eða Finnafjarðar.

Förum frá Hvammi vestur að Kerastöðum við Hölkná. Áfram vestur um Leirlæk við Sandá og um Urðarsel við Svalbarðsá. Síðan förum við vestan við Flautafell og austan og norðan við Vatnastykki. Norðvestur um Garðsdal í Einarsskarð og áfram að veginum yfir Öxarfjarðarheiði.

27,3 km

Þingeyjarsýslur

Nálægir ferlar: Álandstunga, Laufskáli, Öxarfjarðarheiði, Fjallgarður.

Nálægar leiðir: Hágangar, Helkunda, Heljardalur, Sléttuvegur, Búrfellsheiði, Súlnafell, Biskupsás

Skrásetjari: Jónas Kristjánsson

Heimild: Árbækur Ferðafélagsins
Fellsströnd

Frá Knarrarhöfn á Fellsströnd um Klofning að Krossi á Skarðsströnd.

Leiðin fylgir þjóðvegum að mestu. Vestast á Fellsströnd undir Klofningi eru blautar mýrar og sund.

Þar voru lagðar hestagötur með lagi, sem lýst er í Árbók Ferðafélagsins 1947. “Hrís lagt undir, tyrft og hlaðið á ofan grjóti, helzt hellusteinum. Seig það smám saman niður í sundin, en þá var bætt grjóti á ofan. Mjóar brýr voru og gerðar úr hnausum yfir mýrar þessar og stráð síðan möl ofan á. Oft var erfitt að fá bændur til þessara starfa og varð stundum að beita hörðu til þess að fá verkið framkvæmt.”

Staðarfell er eitt af höfuðbólum landsins. Þar bjó Þórður Gilsson, faðir Hvamm-Sturlu, ættföður Sturlunga. Þar bjó Hannes Hafstein, þegar hann var sýslumaður í Dölum.

Byrjum á þjóðvegi 590 við Knarrarhöfn á Fellsströnd. Förum suðvestur af veginum eftir slóð að Teigi og undir Skorravíkurmúla að eyðibýlinu Skorravík. Síðan áfram yfir Skorravíkurá að þjóðvegi 590. Förum með veginum vestur að Staðarfelli. Þar förum við norður á fjallið austan Háhamars og beint norður að Flekkudalsá, yfir ána og að Svínaskógi handan hennar. Þar komum við á þjóðveg 593 vestur Skarðsströnd og fylgjum honum vestur um Orrahól og Stóru-Tungu undir Tungumúla og áfram með þjóðvegi 590 um Ormsstaði og fyrir Klofning að Krossi í Villingadal.

46,9 km

Snæfellsnes-Dalir

Jeppafært

Nálægar leiðir: Skothryggur, Staðarfell, Ytrafell, Galtardalur, Dagverðarnes, Skeggaxlarskarð, Hvarfsdalur.

Skrásetjari: Jónas Kristjánsson

Heimild: Jónas Kristjánsson
Fálkaklettur

Frá Smjörbítilsleið á Hólsfjöllum suður að Fálkakletti.

Förum frá Smjörbítilsleið á Hólsfjöllum, þar sem hún nær lengst í suður og höldum áfram suður að Fálkakletti.

7,5 km

Þingeyjarsýslur

Skrásetjari: Jónas Kristjánson

Heimild: Jón Garðar Snæland
Fáskrúð

Frá Sámsstöðum í Laxárdal um Ljárskóga til Hóla á Fellsströnd.

Þetta er fyrst og fremst sportleið, sem liggur eins og öfugt Z um heiðalönd og leirur í nágrenni Búðardals. Fyrst er farið um Hólmavatnsheiði, síðan þverbeygt við Ljárskógasel niður með laxveiðiánni Fáskrúði að Ljárskógum og loks riðinn sjávarbotn á fjöru. Leið, sem hestamenn í Búðardal fara oft.

Í Ljárskógaseli ólst upp skáldið Jóhannes úr Kötlum. Katlarnir sem Jóhannes kenndi sig við eru við Fáskrúð, skammt neðan við bæinn í Ljárskógaseli, með hyljum, klettum og gljúfrum. Í Ljárskógum fæddist skáldið og söngmaðurinn Jón frá Ljárskógum. Eftir hann liggja ljóð og söngtextar, sem margir raula við gítarundirleik. Jón var bassasöngvari og átti stóran þátt í velgengni MA-kvartettsins á árunum 1932-1942.

Byrjum á þjóðvegi 59 um Laxárdal, við Sámsstaði. Förum þaðan norðvestur á fjallið og síðan norður fyrir Sámsstaðavatn að austanverðu. Því næst vestur á Reiðborg og þaðan norður fyrir Miðvatn að austanverðu. Þaðan vestur að eyðibýlinu Ljárskógaseli við Fáskrúð. Síðan farinn veiðivegur um þétta lyngmóa niður með ánni að suðaustanverðu. Yfir þjóðveg 60 og að Hvammsfirði. Þar sætum við sjávarföllum og förum út á fjöruna og ríðum hana norður og vestur með landinu. Tökum land austan við Skerðingsstaðahöfða og fylgjum slóð fyrst í vestur og síðan í norður, að þjóðvegi 590 um Fellsströnd. Fylgjum veginum 500 metra til norðurs og beygjum síðan norðvestur að Hólum.

28,1 km

Snæfellsnes-Dalir

Nálægir ferlar: Gaflfellsheiði.

Nálægar leiðir: Botnalaxhæðir, Sölvamannagötur, Hvammsfjörður, Nónborg, Hvammsá, Náttmálahæðir.

Skrásetjari: Glaður, hestamannafélag

Heimild: Glaður, hestamannafélag
Faxasund

Frá Fjallabaksleið um Faxasund að Langasjó og Jökulheimaleið.

Byrjum á Fjallabaksleið nyrðri milli Skuggafjalla að sunnanverðu og Grænafjalls að norðanverðu. Förum austnorðaustur um Faxasund og fjallaskálann Örk að vegamótum við Langasjó.

25,9 km

Rangárvallasýsla

Skálar: Örk: N64 06.177 W18 36.032.

Botnlangi: N64 06.192 W18 38.817.

Langisjór: N64 07.151 W18 25.698.

Jeppafært

Nálægir ferlar: Fjallabak nyrðra, Landmannaleið, Breiðbakur, Langisjór.

Nálægar leiðir: Sveinstindur.

Skrásetjari: Jónas Kristjánsson

Heimild: Útivistarkort